Կորոնավիրուսից մահանալու հավանականությունը կրկնապատկվում է, եթե...
Գիտնականներն ուսումնասիրել են ավելի քան 600 պացիենտի հիվանդության պատմությունները և հստակ եզրակացություն արել։
ԵՐԵՎԱՆ, 11 հուլիսի – Sputnik. Արյան մեջ շաքարի բարձր մակարդակը կրկնապատկում է կորոնավիրուսային վարակի ծանր դեպքերի ժամանակ մահվան ելքի հավանականությունը, նույնիսկ եթե պացիենտը չի տառապում շաքարախտով կամ ճարպակալությամբ։ Diabetologia ամսագիրը գրում է, որ նման եզրահանգման են եկել Չինաստանի Ուհան քաղաքի բժիշկները։
Գիտնականները պարզել են, որ արյան մեջ գլյուկոզայի բարձր պարունակություն ունեցող մարդիկ վիրուսի բարդացումներից 2.3 անգամ հաճախ են մահանում, քան մյուսները։
Մասնագետները նման եզրակացություն են արել` ուսումնասիրելով հունվարի 24-ից փետրվարի 10-ն ընկած ժամանակահատվածում Ուհանի հիվանդանոցում հայտնված ավելի քան 600 պացիենտի հիվանդության պատմությունները։
Չինաստանում կորոնավիրուսի բռնկումից հետո բժիշկներն ու կենսաբանները պարզել են, որ վիրուսն առավել հաճախ խոցում է շաքարախտով, ճարպակալությամբ տառապող և սրտի խրոնիկ հիվանդություններ ունեցող մարդկանց օրգանիզմը։
դիաբետ, շաքար, գիտնական, Մահ, կորոնավիրուս